142.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 191 της 30 Μαΐου – 5 Ιουν. 1995   (ΦΕΚ Α΄ 101)  Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από το Υπουργείο Δημόσιας Τάξης.  Έχοντας υπόψη: 1.Τις διατάξεις της παρ. 3 του άρθρ. 19 του Νόμ. 1418/1984 «Δημόσια έργα και ρυθμίσεις συναφών θεμάτων» (Α΄ 23) 2.Τις διατάξεις της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). Σελ.  16,60746 Τεύχος 1333 Σελ. 28 3.Τις διατάξεις του άρθρ. 29Α του Νόμ. 1558/1985, όπως αυτό προστέθηκε με το άρθρ. 27 του Νόμ. 2081/1992 (Α΄ 154). 4.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 5.Την απόφαση αριθ. ΥΠ. 123/15.7.94 του Πρωθυπουργού «Καθορισμός αρμοδιοτήτων του αναπληρωτή Υπουργού Περιβάλλοντος, Χωροταξίας και Δημοσίων Έργων Κωνσταντίνου Γείτονα» (Β΄ 550). 6.Την αριθ. 187/1995 γνωμοδότηση του Συμβουλίου της επικρατείας με πρόταση των Υπουργών Προεδρίας της Κυβέρνησης, Οικονομικών, Δημόσιας Τάξης και Αναπληρωτή Υπουργού Περιβάλλοντος, Χωροταξίας και Δημοσίων Έργων, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» όπως τροποποιήθηκε και συμπληρώθηκε με το Νόμ. 2229/94 (Α΄ 138) και των Προεδρικών Διαταγμάτων τα οποία εκδίδονται σε εκτέλεσή του, για τα έργα που εκτελούνται από το Υπουργείο Δημόσιας Τάξης είναι ο Υπουργός Δημόσιας Τάξης και τα εξουσιοδοτημένα όργανα σύμφωνα με τις ισχύουσες οργανωτικές διατάξεις και όπως ειδικότερα ορίζεται στα επόμενα άρθρα. Αρμόδια όργανα Άρθρ.2.-«1 Τα έργα στα οποία αναφέρεται το προηγούμενο άρθρο είναι έργα κατασκευής, προσθήκης-επέκτασης, συντήρησης, βελτίωσης ή ανακαίνισης των κτιριακών εγκαταστάσεων της Ελληνικής Αστυνομίας και του Πυροσβεστικού Σώματος, προϋπολογισμού δαπάνης μέχρι 500.000.000 δρχ. και τα αρμόδια όργανα είναι ειδικότερα.» Το μέσα σε «   » εδ. 1 αντικαταστάθηκε ως άνω από το άρθρο μόνο του Π.Δ. 60/5-18 Μαρτ. 1996 (ΦΕΚ Α΄ 51). 4.Α.α.142 Υπουργείο Δημόσιας Τάξης (Οργανικές Διατάξεις)   311 «α.Διευθύνουσα Υπηρεσία» ή «Επιβλέπουσα Υπηρεσία» είναι το 4ο Τμήμα Κτιρίων της Δ/σης Τεχνικών, σύμφωνα με τις οργανωτικές διατάξεις. β.»Προϊσταμένη Αρχή» ή «Εποπτεύουσα Αρχή» είναι ο Υπουργός Δημόσιας Τάξης. 2.Για κάθε έργο εκτός των αναφερομένων στην προηγούμενη παράγραφο αρμόδιες είναι οι υπηρεσίες της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων και εφαρμόζονται οι αντίστοιχες διατάξεις των υπηρεσιών αυτών για την κατασκευή των έργων. Για την οποιαδήποτε υπέρβαση του αρχικού συμβατικού ποσού απαιτείται προηγούμενη έγκριση της σχετικής πίστωσης από το Υπουργείο Δημόσιας Τάξης. Τεχνικό Συμβούλιο Άρθρ.3.-Τεχνικό Συμβούλιο είναι το Συμβούλιο Δημοσίων Έργων της Γενικής Γραμματείας Δημοσίων Έργων (ΓΓΔΕ του ΥΠΕΧΩΔΕ), και τα σχετικά θέματα του παρόντος Διατάγματος εισηγείται ο Προϊστάμενος της Διευθύνουσας Υπηρεσίας ή ο Αναπληρωτής του. Άρθρ.4.-Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή των έργων του Υπουργείου Δημόσιας Τάξης, εγκρίνονται από τον Υπουργό Δημόσιας Τάξης μετά από γνώμη του Συμβουλίου Δημοσίων Έργων της ΓΓΔΕ. Τελικές διατάξεις Άρθρ.5.-Τα θέματα που δεν διέπονται ειδικά από τις διατάξεις του παρόντος, διέπονται από το Νόμ. 1418/1984 όπως κάθε φορά ισχύει και τα Προεδρικά Διατάγματα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.6.-Η ισχύς του Διατάγματος αυτού αρχίζει από τη δημοσίευσή του στην Εφημερίδα της Κυβερνήσεως.   